 Bahlonyiswe ngolwazi abemboni yamatekisi esifundeni seLembe News24Bahlonyiswe ngolwazi abemboni yamatekisi esifundeni seLembeAbemboni yamatekisi esifundeni seLembe bezocobelelwa ngolwazi ngabakwaSANTACO no KZNTCC.KULOKOZA inhlansi yethemba mayelana nokusebenza kwemboni yamatekisi esiFundeni iLembe. Lokhu kulandela uhlelo lokuhlomisa nokufundisa abaphathi bemboni yamatekisi ngolwazi emhlanganweni obubanjelwe ehholo lomphakathi iSibusisiwe Hall, eMandeni mhlazi-5 kuMfumfu October.Ngokusho kukaMnu Zama Zincume obevela ngaphansi kwenhlangano eqokelwe ukuqeqesha abamatekisi iKZNTCC Training Academy, nobefundisa abemboni yamatekisi kulomhlangano uthe loluqeqesho selokhu lwaqalwa mhla zi-12 kuMandulo September, kanti kuhloswe ngalo ukufundisa kuphinde kuhlonyiswe izikhulu nabaphathi embonini yamatekisi ngolwazi ukuze bazi kabanzi ukuthi lemboni isebenza kanjani baphinde bazi ukuthi yini elindeleke kubona.Enkulumweni yakhe uZincume ukuvezile ukuthi loluqeqesho luhlelwe yinkamapani yamatekisi kwaZulu-Natali neyaziwa ngeSANTACO.Sinethemba lokuthi lolulwazi luzosiza ekutheni kubenokuthula kuthina sonke osomatekisi nokuthi loyo osuke eqokelwe isikhundla sokuba ngusihlalo kasoseshini kumele asebenze ngokubambisana nesekela lakhe kungabibikho ukukwebhana, kubeka uZincume.Phakathi kososeshini ababe yingxenye yaloluqeqesho singabala iMandeni, Sundumbili, Stanger kwaDukuza, yiDolphin Coast, Sqalokuhle yasoThongathi, iNembe, Macambini, Kanye neGlenhills Taxi Association.Esephetha uZincume uthe abazukugcina ngesiFunda seLembe kodwa basazoqhubekela kwezinye izifunda ezibalelwa ema-32 ezakhele isifundazwe sonkana. 